भाजपा अध्यक्ष ने आरोप लगाया कि कांग्रेस की पूर्ववर्ती सरकारों ने वोट बैंक की राजनीति के लिये देश की सुरक्षा को ताक पर रख दिया. शाह ने कहा, “1990 के दशक में पाकिस्तान के भेजे आतंकवादी सरहद लांघकर जम्मू-कश्मीर में घुसते थे और हमारे जवानों के सिर काटकर ले जाते थे. लेकिन मोदी ने हमारी सेना के रणबांकुरों को सरहद पार भेजा, जिन्होंने ‘सर्जिकल स्ट्राइक’ कर हमारे जवानों की मौत का बदला लिया.” उन्होंने कहा, “राहुल ने बयान दिया था कि प्रधानमंत्री सैनिकों के खून की दलाली कर रहे हैं. कांग्रेस अध्यक्ष को शहादत का मोल पता नहीं है. वरना वह इस तरह के शब्दों का प्रयोग नहीं करते.”